PROJEKTNI MENADŽMENT
Ispit - grupa 1
1. 7. 2024.

Bodovi i vrijeme pisanja ishoda
I1 I2 I3 I4 I5 UKUPNO
20 20 20 10 10 80
40 min 45 min 40 min 25 min 25 min 175 min

UPUTE:
• Smije se koristiti kalkulator
• Na exam.net-u samo čitate pitanja! Ishodi 1, 2 i 3 se pišu i predaju isključivo na papirima koje ste dobili
od čuvar(ic)a! Ishod 4 i 5 se predaje u Project Libre (pod i pdf file)
• Ishode i pitanja treba odgovarati po redu da bude jasno naznačen ishod i pitanje koje se odnosi na
konkretni ishod
• Pišite uredno! Nečitko riješeni zadaci neće se pregledati niti će biti bodovani!
• Zadaci koji nisu predani na papirima koje ste dobili od čuvar(ic)a ili u pod i pdf datotekama NEĆE biti
pregledani!

**Predaja rješenja za Ishod 4** – potrebno je izraditi projektni plan sukladno uputama u ispitu i predati na način koji
je opisan na papiru s uputama koji se nalazi na stolu za kojim sjedite
**Predaja rješenja za Ishod 5** – potrebno je ažurirati dobivenu datoteku za ishod 5 koju ste preuzeli iz mape
ISPITI na vašem desktopu. Izradite pdf dokument izvješća i sve zajedno predajte na način koji je opisan na
papiru s uputama koji se nalazi na stolu za kojim sjedite (jedna Projectlibre datoteka i jedna .pdf datoteka)

Odgovore na postavljena pitanja treba temeljiti na opisanom projektu u nastavku:

Predstavnici Krovne udruge malih proizvođača lavandinog ulja naručili projekt redizajna web sučelja. Oni već imaju web stranicu no žele drugačiju strategiju rasta. Analiza problema je pokazala problem sa indeksiranjem.
Nakon ulaganja značajnog vremena i financijskih sredstava u novu web stranicu, svi očekuju njeno besprijekorno
funkcioniranje i visoko pozicioniranje na rezultatima pretraživanja. No to nažalost nije uvijek tako. Kada web
stranica nije ispravno indeksirana, vaši će klijenti imati problema s njenim pronalaskom na Google-u, što će se
direktno odraziti i na rezultate poslovanja.

Analiza je pokazala osim ove poteškoće i druge poteškoće u radu postojeće web stranice.
a) Kroz administraciju stranice nije bilo mogućnosti naprednog praćenja i upravljanja upitima korisnika.
b) Kod pregledavanja proizvoda prije se trebalo klikati za prelazak na svaku novu stranicu
c) Nije bilo optimalnih načina za prikupljanje podataka o posjetiteljima u svrhu newslettera.
d) Web stranica nije bio dovoljno optimiziran za tražilice (Google, Yahoo, Bing i druge).
e) Web stranica nije bio prilagođen za čitanje na mobitelima i tabletima.

**Ishod učenja 1 – 20 bodova / 40 minuta**

1. [I1\_Ž, 5 bodova] Navedite pet ulaznih informacija-dokumenata (1bod po informaciji-dokumentu) koje su
potrebne za pripremu Izvješća o projektu.
2. [I1\_M, 5 bodova] Opišite pet ključnih odgovornosti prema RASCI (1 bod po točnom odgovoru).
3. [I1\_Ž, 2 boda] Objasnite kada se OVAJ projekt smatra završenim po pitanju cilja (1bod), po pitanju
isporuke (1 bod).
4. [I1\_M, 4 boda] Navedite dva od četiri stupa (1 bod po stupu) koji podupiru Metodologiju PM2 a na
temelju najbolje prakse te ih opišite (1 bod po opisu).
5. [I1\_Ž, 4 boda] Navedite 4 ključne karakteristike projekta (1 bod po karakteristici).

**Ishod učenja 2 – 20 bodova / 45 minuta**

1. [I2\_M, 3 boda] Navedite tipove veza između aktivnosti. (1 bod po opisu svake vrste veze)
2. [I2\_M, 3 boda] Objasnite što je odgoda (Lag) u projektnom planu (1 bod) i nacrtajte primjer odgode na
nekoj vezi između aktivnosti (2 boda)?
3. [I2\_M, 3 boda] Objasnite što je ukupna vremenska rezerva u projektu (Total float) (3 boda točan
odgovor, 0 bodova netočan odgovor).
4. [I2\_Ž, 11 bodova] Zadatak: Plan i kontrola projekta. Papir s mrežnim planom, gantogramom i
histogramom ste dobili od čuvar(ic)a.

Vaš zadatak je:
a) Napraviti proračun mrežnog plana – prolaz prema naprijed (1 bod), prolaz prema natrag (1 bod),
odrediti vremensku rezervu (Float) (2 boda) i odrediti kritični put (podebljati strelice kritičnog puta ili
tekstualno navesti aktivnosti koje su na kritičnom putu) (1 bod)
b) Napraviti gantogram – zacrniti polja u kojim danima aktivnost traje (koristiti ES i EF za gantogram) (1
bod), označiti kritični put u gantogramu – podebljajte aktivnosti na kritičnom putu u gantogramu (1
bod), označite vremensku rezervu nekritičnih aktivnosti u gantogramu (ravnom crtom kroz
odgovarajuća polja) (1 bod).
c) Napravite histogram – profil resursa koristeći ES i EF (ispravan histogram – 3 boda, neispravan – 0
bodova)

**Ishod učenja 3 – 20 bodova / 40 minuta**

1. [I3\_M, 3 boda] Navedite 3 izlazne informacije koji se koriste kod upravljanja projektnim zahtjevima (1
bod po predlošku)

Dokumentacija o zahtjevima, matrica praćenja zahtjeva, Ažurirani projektni plan
2. [I3\_M, 2 boda] Opišite dva moguća rizika za gore opisani projekt (1 bod po opisu svakog pojedinog
rizika).
3. [I3\_Ž, 4 boda] Navedite najmanje 2 liste koje se koriste u postupu nadzora i kontrole na projektu (2
boda), te opišite moguće primjenljivo na ovom projektu (2 boda).

Lista rizika i lista otvorenih stavki
4. [I3\_Ž, 4 boda] Navedite 4 ključna ulazna dokumenta koje PM koristi za kontrolu vremenskog rasporeda
( 1 bod po dokumentu).

Plan upravljanja, bazni raspored, podaci o performansama rada, zahtjevi za promjene
5. [I3\_M, 4 boda] Opišite razliku između rizika i ograničenja na projektu (1 bod po svakom opisu). Navedite
ograničenje i navedite ograničenje na projektu danom u primjeru (1 bod po svakom opisu).

Ograničenja su događaji, uvjeti ili limitacije koje su izvan kontrole projektnog tima.

Rizik definiramo kao događaj ili uvjet koji bi se trebao dogoditi s vjerojatnošću da se neće pojaviti problemi

6. [I3\_Ž, 3 boda] Navedite najmanje tri razloga za neuspjeh projekta (1 bod po razlogu).

**Project Libre dio ispita – ishod 4,5**

Odgovore na postavljena pitanja treba temeljiti na prethodno opisanom projektu.

Projekt se sastoji od pripremne, provedbene i faze testiranja.

U pripremnoj fazi se očekuje provesti istraživanje korisnika, izraditi analizu te izraditi projektni zadatak za izradu
nove web stranice.

U provedbenoj fazi se očekuje angažirati programere, izraditi novi dizajn prema projektnom zadatku, isprogramirati novu web stranicu, izraditi novi marketinški plan, izraditi plan komunikacije prema vanjskim dionicima te organizirati događaj na kojem će se promovirati nova web stranica.

U fazi testiranja očekuje se ponoviti istraživanje, analiza korisnika te napraviti evaluaciju i usporedbu rezultata prije i poslije aktivnosti unapređenja web stranice.

Zadani elementi:
• Početak projekta: **1.09.2024.**
• Trajanje projekta: **10 mjeseci** (s mogućim odstupanjem do 10%)
• Planirani budžet projekta: **20.000,00 EUR** (s mogućim odstupanjem do 10%)
Sve što nije opisano i definirano u primjeru projekta, studenti moraju samostalno primijeniti i zaključiti, npr. na
temelju dostupnih informacija iz projekta definirati aktivnosti i resurse u Project Libre-u, odrediti cijenu i angažman
svakog resursa kako bi u konačnici imali planirani budžet projekta i ukupno trajanje sukladno gore zadanim
parametrima, samostalno odrediti ostale uloge u projektu kako bi mogli napraviti OBS strukturu projekta, itd.
NAPOMENA:
• Predaja rješenja za Ishod 4 – potrebno je izraditi projektni plan sukladno uputama u ispitu i predati na
način koji je opisan na papiru s uputama koji se nalazi na stolu za kojim sjedite
• Predaja rješenja za Ishod 5 – potrebno je ažurirati dobivenu datoteku za ishod 5 koju ste preuzeli iz
mape ISPITI na vašem desktopu.

Izradite pdf dokument izvješća i sve zajedno predajte na način koji je
opisan na papiru s uputama koji se nalazi na stolu za kojim sjedite (jedna Projectlibre datoteka i jedna
.pdf datoteka)
• Sve datoteke nazvati prema sljedećem primjeru: PREZIME\_ISHOD4.pod i PREZIME\_ISHOD5.pdf

**Ishod učenja 4 - 10 bodova / 25 minuta**

Za opisani projekt potrebno je napraviti sljedeće u Project Libre-u:
1. Definirati listu aktivnosti poštivajući zadane elemente u nastavku
• Min. 15 redaka (1 bod)
• Min. 1. razina WBS-a s jasnom projektnom strukturom (1 bod)
• Min. 2 milestona (1 bod)
2. Povezati plan na način da se dobije ukupni rok projekta kako je zadano u zadatku poštivajući zadane
elemente u nastavku
• Min. sve aktivnost povezane - sve aktivnosti moraju imati prethodnu i sljedbenu vezu (osim
početne i završne aktivnosti/milestone-a) (1 bod)
• Iskoristiti barem jednu drugu vezu osim FS te iskoristiti na barem jednom mjestu vremenski
odmak (Lag) (1 bod)
• Rezultira korektnim vremenskim planom s zadanim početkom projekta te u zadanom roku
(nema „kalendarić“ u info stupcu) (1 bod)
3. Definirati resurse poštivajući zadane elemente u nastavku
• Definirati min. 3 resursa (od toga min. 1 resurs tipa material i 1 resurs tipa work) (1 bod)
• Min. za svaki resurs definirana jedinična cijena (1 bod)
4. Pridružiti resurse na način da se dobije ukupni budžet projekta kako je zadano u zadatku
a. Pridruženi resurse na aktivnostima (1 bod)
b. Ispravan budžet (1 bod)

**Ishod učenja 5 (10 bodova – 25 minuta)**Na dobivenoj datoteci za ishod 5 je potrebno napraviti sljedeće:
1. Snimiti početnu liniju projekta (Baseline) (3 boda)
2. Ažurirati vremenski prve 3 aktivnosti (uključujući mileston-e) poštivajući zadane elemente u nastavku:
• Projekt kasni 7 dana od početka (početak projekta kasni) (1 bod)
• Prve 2 aktivnosti gotove (100% gotove), treća aktivnost gotova 50% (1 bod)
3. Korigirati plan na način da projekt završava prema inicijalnom planu (Baseline-u) (2 bod)
4. Izraditi izvješće u pdf-u (3 boda)
Izvješće treba sadržavati minimalno:
• Activity name
• Duration
• Start
• Finish
• Gantogram

